**INOVOVANÉ UČEBNÉ OSNOVY PRE PREDMET**

# OBČIANSKA NÁUKA

|  |  |
| --- | --- |
| NIŽŠIE STREDNÉ VZDELÁVANIE | ISCED 2 |
| VYUČOVACÍ JAZYK | SLOVENSKÝ JAZYK |
| VZDELÁVACIA OBLASŤ | ČLOVEK A SPOLOČNOSŤ |
| PREDMET | OBČIANSKA NÁUKA |
| SKRATKA PREDMETU | OBN |
| ROČNÍK | SIEDMY |
| ČASOVÁ DOTÁCIA | 1 HODINA TÝŽDENNE 33 HODÍN ROČNE |
| MIESTO REALIZÁCIE | TRIEDA |

## Úvod

Vzdelávací štandard nepredstavuje iba súhrn katalógov, ktoré stanovujú výkony a obsah vyučovacieho predmetu, ale je to predovšetkým program rôznych činností a otvorených príležitostí na rozvíjanie individuálnych učebných možností žiakov.

Vzdelávací štandard pozostáva z charakteristiky predmetu a základných učebných cieľov, ktoré sa konkretizujú vo výkonovom štandarde. Je to ucelený systém výkonov, ktoré sú vyjadrené kognitívne odstupňovanými konkretizovanými cieľmi – učebnými požiadavkami. Tieto základné požiadavky môžu učitelia ešte viac špecifikovať, konkretizovať a rozvíjať v podobe ďalších blízkych učebných cieľov, učebných úloh, otázok, či testových položiek.

K vymedzeným výkonom sa priraďuje obsahový štandard, v ktorom sa zdôrazňujú pojmy ako kľúčový prvok vnútornej štruktúry učebného obsahu. Učivo je v ňom štruktúrované podľa jednotlivých tematických celkov. Je to základ vymedzeného učebného obsahu. To však nevylučuje možnosť učiteľov tvorivo modifikovať stanovený učebný obsah v rámci školského vzdelávacieho programu podľa jednotlivých ročníkov.

Vzdelávací štandard z **občianskej náuky** ako program aktivity žiakov je koncipovaný tak, aby vytváral možnosti aj na tie kognitívne činnosti žiakov, ktoré operujú s pojmami, akými sú hľadanie, pátranie, skúmanie, objavovanie, lebo v nich spočíva základný predpoklad poznávania a porozumenia prítomnosti. V tomto zmysle nemajú byť žiaci len pasívnymi aktérmi výučby a konzumentmi hotových poznatkov, ktoré si majú len zapamätať a následne zreprodukovať.

## Charakteristika predmetu

Predmet prispieva k vytváraniu a rozvoju sociálneho a občianskeho vedomia žiakov. Prostredníctvom vymedzených pojmov a výkonov sprostredkuje potrebné vedomosti, zručnosti a nadobudnutie spôsobilostí, ktoré im umožnia orientovať sa v sociálnom prostredí a v bežných životných situáciách. Umožňuje žiakom pochopiť seba samých a pomáha im v ich socializačnom procese. Vedie ich k poznávaniu svojej rodiny, školy, obce, regiónu, Slovenska a Európskej únie. Učí ich demokraticky myslieť a konať, poznávať svoje práva a povinnosti a obhajovať práva druhých. Poskytuje žiakom základné vedomosti z oblasti štátu a práva, umožňuje im pochopiť ekonomický život spoločnosti a vedie ich k aktívnej občianskej angažovanosti, ktorej jedným z dôležitých predpokladov je kritické myslenie.

## Ciele predmetu

Žiaci:

* získajú vedomie jedinečnosti a neopakovateľnosti každého človeka v spoločnosti,
* realisticky sa spoznávajú, hodnotia seba samých,
* osvoja si pravidlá a normy spoločenského spolunažívania,
* uvedomujú si práva a povinnosti a primerane svoje práva obhajujú,
* preberajú zodpovednosť za vlastné názory, postoje a dôsledky konania,
* uznávajú základné princípy demokracie,
* budujú si tolerantný prístup k iným názorom, postojom, hodnotám a kultúram,
* učia sa aktívnemu občianstvu a osobnej angažovanosti,
* získajú základné vedomosti o sociálnoekonomickom a právnom fungovaní spoločnosti.

## Kompetencie

* **kognitívne kompetencie** - používať informácie a pracovať s nimi, riešiť problémy, rozvíjať kritické myslenie, používať tvorivosť
* **funkčné kompetencie** - učiť sa učiť, používať efektívne pracovné metódy, uplatňovať logické operácie, používať informačno-komunikačné technológie, čítať s porozumením a rozumieť grafom, diagramom a tabuľkám, vyjadrovať sa písomne
* **osobnostné kompetencie** - vytvárať vlastnú identitu a uvedomovať si ju (sebauvedomenie a sebareflexia), zodpovedne sa rozhodovať a cieľavedome riadiť vlastný život (organizovať a sebaregulovať), byť zvedavý - mať chuť poznávať seba, iných, realitu, prejavovať a zvládať emócie
* **sociálne kompetencie** - spolupracovať s druhými, budovať vzťahy s druhými, aktívne tvoriť a ochraňovať životné prostredie, kooperatívne riešiť problémy a konflikty
* **komunikačné kompetencie** - optimálne komunikovať (vhodná forma aj obsah), neverbálne sa vyjadrovať a chápať neverbálnu komunikáciu, aktívne počúvať, poskytovať vecnú spätnú väzbu
* **kompetencie občianske** - byť zodpovedný vo svojom konaní, zaujímať sa o veci verejné, zapájať sa do občianskeho života, rešpektovať ľudské práva
* **kompetencie kultúrne** - vnímať kultúrnu tradíciu svojho jazyka a reči, rozumieť symbolom, ktoré sú obvyklé v našej kultúre, poznať a akceptovať kultúrnu rôznorodosť a národné, národnostné a etnické odlišnosti.

## Vzdelávací štandard

**Postavenie jednotlivca v spoločnosti – 18 hodín**

|  |  |  |
| --- | --- | --- |
| **Výkonový štandard** | | **Obsahový štandard** |
| **Žiak na konci 7.ročníka základnej**  **školy vie/dokáže:**   * simulovať v rolových hrách základné typy osobnosti podľa temperamentu, * rozpoznať prejavy kladných a záporných charakterových vlastností | | * osobnosť človeka * socializácia jednotlivca * sociálna komunikácia * učenie * sociálne skupiny * sociálne vzťahy * zdravý životný štýl |
|  | konkrétneho človeka, |  |
| - | porovnať rôzne spôsoby učenia sa,  - zhodnotiť prínos spolupráce a súťaženia v sociálnej skupine, |  |
| - | rozpoznať pozície a roly jednotlivcov v sociálnych skupinách, |  |
| - | identifikovať jednotlivé životné štýly, |  |
| - | zdôvodniť svoj výber vhodných a nevhodných spôsobov trávenia voľného času. |  |

**Sociálne vzťahy v spoločnosti – 15 hodín**

|  |  |  |
| --- | --- | --- |
| **Výkonový štandard** |  | **Obsahový štandard** |
| **Žiak na konci 7.ročníka základnej**  **Školy vie/dokáže:**   * analyzovať štruktúru spoločnosti   podľa veku, pohlavia, náboženstva, vzdelania, národnosti,   * určiť hlavné príčiny sociálnych zmien   v spoločnosti a ich dôsledky,   * uviesť príklady rozmanitosti kultúr v Slovenskej republike, * rozpoznať prejavy šikanovania, extrémizmu, vandalizmu, * vysvetliť príčiny rôznych konfliktov v spoločnosti, * navrhnúť konkrétne formy pomoci pre zdravotne postihnutých a starých ľudí v okolí. | -  - | * spoločnosť sociálne zmeny v spoločnosti sociálne a politické napätia –   konflikty, vojny, extrémizmus   * tolerancia * dobrovoľníctvo * charitatívna činnosť |

## Metódy a formy práce

Pri vyučovaní tohto predmetu je potrebné vytvoriť pre žiakov dostatočný priestor na tvorivý prístup k riešeniu problémov, podporovať kritické myslenie a schopnosť samostatnej práce.

Dôležité je, aby sa zabezpečil dostatočný priestor na nácvik zručností a aplikáciu získaných poznatkov.

Učiteľ pri výbere metód volí také metódy a formy práce, ktoré podnecujú aktivitu žiakov a okrem vedomostí rozvíjajú zručnosti a postoje žiakov. Okrem klasických metód využíva aktivizujúce metódy, ako inscenačnú metódu, situačnú metódu, brainstorming, riešenie problémových úloh, prácu s informačnými zdrojmi, najmä s internetom, s tlačou, žiacke referáty.

Tento predmet priamo vyžaduje aj iné formy vyučovania, ako sú napr. besedy s odborníkmi, návšteva na úrade, v múzeu a podobne.

Metódy a formy vyučovania v predmetoch tejto vzdelávacej oblasti majú stimulovať rozvoj schopností žiakov, podporovať ich cieľavedomosť, samostatnosť a tvorivosť. Uprednostňujeme také stratégie vyučovania, pri ktorých žiak ako aktívny subjekt v procese výučby má možnosť spolurozhodovať a spolupracovať, učiteľ zase má právo i povinnosť motivovať, povzbudzovať a viesť žiaka k čo najlepším výkonom.

## Hodnotenie predmetu

Cieľom hodnotenia vzdelávacích výsledkov žiakov v škole je poskytnúť žiakovi a jeho rodičom spätnú väzbu o tom, ako žiak zvládol danú problematiku, v čom má nedostatky, kde má rezervy, aké sú jeho pokroky. Súčasťou je tiež povzbudenie do ďalšej práce, návod, ako postupovať pri odstraňovaní nedostatkov. Cieľom je zhodnotiť prepojenie vedomostí so zručnosťami a spôsobilosťami.

Základným dokumentom, ktorým sa budeme riadiť, sú Metodické pokyny na hodnotenie žiakov ZŠ č. 22/2011. V triedach, v ktorých je väčší počet žiakov zo SZP učiteľ prihliada na túto skutočnosť. Môže znížiť obsah učiva (maximálne 10

%), náročnosť písomných, kontrolných prác. Musí byť však zachovaný predpísaný tematický obsah.

V 7. ročníku sa predmet klasifikuje.

Vo výchovno-vzdelávacom procese sa bude uskutočňovať **priebežné a celkové hodnotenie**:

* **priebežné hodnotenie** v predmete sa bude uskutočňovať pri hodnotení čiastkových výsledkov a prejavov žiaka na vyučovacích hodinách a bude mať hlavne motivačný charakter;
* učiteľ bude zohľadňovať vekové a individuálne osobitosti žiaka a prihliadať na jeho momentálnu psychickú i fyzickú disponovanosť,
* **celkové hodnotenie** žiaka v predmete sa bude uskutočňovať na konci prvého polroka a druhého polroka v školskom roku a má čo najobjektívnejšie zhodnotiť úroveň jeho vedomostí, zručností a návykov vo vyučovacom predmete.

V procese hodnotenia bude učiteľ uplatňovať primeranú náročnosť, pedagogický takt voči žiakovi, rešpektovať práva dieťaťa a humánne sa správať voči žiakovi. Predmetom hodnotenia budú najmä učebné výsledky žiaka, ktoré dosiahol v predmete v súlade s požiadavkami vymedzenými v učebných osnovách, osvojené kľúčové kompetencie, ako aj usilovnosť, osobnostný rast, rešpektovanie práv iných osôb, ochota spolupracovať a správanie žiaka podľa školského poriadku.

**Podklady na hodnotenie výchovno-vzdelávacích výsledkov a správania žiaka získa učiteľ najmä týmito metódami, formami a prostriedkami:**

* sústavné diagnostické pozorovanie žiaka,
* sústavné sledovanie výkonu žiaka a jeho pripravenosti na vyučovanie,
* rôzne druhy skúšok (písomné, ústne), didaktické testy, projekty
* analýza výsledkov rôznych činností žiaka,

Žiak bude z predmetu skúšaný **ústne** najmenej **raz** v polročnom hodnotiacom období a **písomne** najmenej **dvakrát** v polročnom hodnotiacom období. Žiak vytvorí minimálne **jeden projekt** za polročné hodnotiace obdobie. Učiteľ oznámi žiakovi výsledok každého hodnotenia a posúdi klady a nedostatky hodnotených prejavov a výkonov. Po ústnom skúšaní učiteľ oznámi žiakovi výsledok ihneď. Výsledky hodnotenia písomných činností oznámi žiakovi a predloží k nahliadnutiu najneskôr do 10 dní. Druhy skúšok rozvrhne učiteľ rovnomerne na celý školský rok, aby zabránil preťažovaniu žiaka.

**Podkladom pre celkové hodnotenie vyučovacieho predmetu budú:**

* známka za ústnu odpoveď,
* známky za rôzne písomné druhy skúšok, didaktické testy, projekt - posúdenie prejavov žiaka.

## Prierezové témy

|  |  |  |
| --- | --- | --- |
| **Prierezová téma** | **Tematický celok** | **Téma** |
| Osobnostný a sociálny rozvoj | Postavenie jednotlivca v  spoločnosti    Postavenie jednotlivca v  spoločnosti    Sociálne vzťahy v spoločnosti | Osobnosť človeka      Psychické procesy - pamäť a  myslenie    Vznik, vývoj a charakteristika ľudskej spoločnosti |
| Environmentálna výchova | Postavenie jednotlivca v  spoločnosti    Postavenie jednotlivca v  spoločnosti    Sociálne vzťahy v spoločnosti    Sociálne vzťahy v spoločnosti      Sociálne vzťahy  v spoločnosti | Schopnosti osobnosti      Sociálne skupiny      Pohyb obyvateľstva na  Zemi, migrácia    Veľké spoločenské skupiny a rozvrstvenie ľudskej spoločnosti    Sociálne zmeny spoločnosti a ich zdroje |

|  |  |  |  |
| --- | --- | --- | --- |
| Mediálna výchova |  | Postavenie jednotlivca v  spoločnosti    Postavenie jednotlivca v  spoločnosti    Sociálne vzťahy v spoločnosti      Sociálne vzťahy v spoločnosti | Učíme sa učiť      Štýly učenia      Participácia v širšom spoločenskom prostredí - dobrovoľníctvo    Štruktúra ľudskej spoločnosti |
| Výchova k manželstvu  rodičovstvu | a | Postavenie jednotlivca v  spoločnosti    Postavenie jednotlivca v  spoločnosti    Sociálne vzťahy v spoločnosti | Osobnosť človeka      Zdravý štýl života v rodine      Šikanovanie a jeho podoby |
| Multikultúrna výchova |  | Postavenie jednotlivca v  spoločnosti    Postavenie jednotlivca v  spoločnosti    Sociálne vzťahy v spoločnosti      Sociálne vzťahy v spoločnosti | Konflikty v sociálnych  skupinách a ich riešenia    Socializácia jednotlivca      Náboženská štruktúra  ľudskej spoločnosti      Štruktúra ľudskej spoločnosti - rasy, národy, etniká |
|  | | Sociálne vzťahy v spoločnosti      Sociálne vzťahy v spoločnosti    Sociálne vzťahy v spoločnosti | Sociálne problémy - extrémizmus, šikanovanie,  vandalizmus    Kultúra, multikultúrnosť    Participácia v širšom spoločenskom prostredí - dobrovoľníctvo |
| Ochrana života a zdravia | | Postavenie jednotlivca v  spoločnosti    Postavenie jednotlivca v  spoločnosti    Sociálne vzťahy v spoločnosti | Zdravý spôsob života      Psychické procesy - pocit,  vnem, predstava    Sociálne a politické konflikty - vojny, terorizmus |
| Čitateľská gramotnosť | | Postavenie jednotlivca v  spoločnosti    Sociálne vzťahy v spoločnosti | **práca s textom v učebnici** – vyvodzovanie nových pojmov, hľadanie informácií, vyvodzovanie vzťahov medzi informáciami...  **práca s nesúvislými textami** /mapy, grafy, tabuľky, karikatúra.../  **využitie práce s internetom, dokumentárnych filmov, prezentácií**  **tvorba vlastnej tajničky, projektov** – výber podstatných faktov, správna formulácia otázky, pochopenie textu.  **tvorba projektov, referátov** - žiaci sa učia hľadať rozličné informácie z rôznych zdrojov, kriticky zhodnotiť informácie a ich zdroj, tvorivo ich spracovať a prakticky využívať, pracovať s odbornou literatúrou, tvoriť vlastný text, argumentovať...  **využívanie školskej a mestskej knižnice** ako centra rozvoja čitateľských zručností |
| Finančná gramotnosť | | Sociálne vzťahy v spoločnosti, | Pochopiť vzťah ľudská práca – peniaze a etickú súvislosť medzi bohatstvom a chudobou |

## Učebné zdroje

Na podporu a aktiváciu vyučovania a učenia žiakov sa využijú nasledovné učebné zdroje:

|  |  |
| --- | --- |
| **autor/ka** | **učebnica** |
| D. ĎURAJKOVÁ, A. DROZDÍKOVÁ | Občianska náuka pre 7. ročník ZŠ |
|  | Internet |

**Učebné osnovy sú totožné so vzdelávacím štandardom ŠVP pre príslušný predmet.**